ครม. เห็นชอบกรอบวงเงินช่วยเหลือภัยแล้งและน้ำท่วม 15,800 ล้านบาท โดยให้จังหวัดนำเสนอแผนโครงการให้แล้วเสร็จภายในวันที่ 30 กันยายนนี้
ครม. เห็นชอบกรอบวงเงินช่วยเหลือภัยแล้งและน้ำท่วม 15,800 ล้านบาท โดยให้จังหวัดนำเสนอแผนโครงการให้แล้วเสร็จภายในวันที่ 30 กันยายนนี้นางนฤมล ภิญโญสินวัฒน์ โฆษกประจำสำนักนายกรัฐมนตรี แถลงผลการประชุมคณะรัฐมนตรี ว่า ที่ประชุมเห็นชอบอนุมัติงบประมาณ 15,800 ล้านบาท ตามที่กระทรวงมหาดไทยเสนอ เพื่อช่วยเหลือผู้ได้รับความเดือดร้อนจากปัญหาภัยแล้งและอุทกภัย โดยให้แต่ละจังหวัดนำเสนอแผนงานที่เกี่ยวข้องกับเรื่องของภัยแล้งและอุทกภัยให้แล้วเสร็จภายในวันที่ 30 กันยายนนี้ โดยมี 74 จังหวัด ได้รับการจัดสรรงบจังหวัดละ 200 ล้านบาท ส่วนที่จังหวัดสุรินทร์และบุรีรัมย์ได้รับการจัดสรรจังหวัดละ 500 ล้านบาท เนื่องจากประชาชนได้รับความเดือดร้อนและมีความจำเป็นต้องแก้ไขปัญหาอย่างเร่งด่วนสำหรับแผนงานที่นำเสนอ มีเงื่อนไขต้องไม่นำไปซื้อคุรุภัณฑ์ ต้องเป็นแผนงานที่เกี่ยวข้องกับการแก้ไขปัญหาบรรเทาความเดือดร้อนที่เกี่ยวกับภัยแล้งและอุทกภัย รวมทั้งต้องไม่มีข้อทักท้วงจากประชาชนและสามารถดำเนินการได้ทันที